armvectores/hy_wikipedia_2023 huggingface dataset:
Սուրբ Գևորգ եկեղեցի (Սան Պաուլո)

Անվան այլ կիրառումների համար տե՛ս՝ Սուրբ Գևորգ եկեղեցի (այլ կիրառումներ)Սուրբ Գևորգ, հայ առաքելական եկեղեցի Բրազիլիայի Սան Պաուլո քաղաքում։


== Պատմություն ==
Սան Պաուլոյի հայկական Սուրբ Գևորգ առաջին եկեղեցին կառուցվել է 1937 թվականի մարտի 21-ին և ունեցել 35մ բարձրություն։ Այն օծվել է հայր Գաբրիել Սամուելյանի կողմից 1938 թվականի ապրիլի 10-ին։ Սակայն 1943 թվականին քաղաքային իշխանությունները փողոցի ընդլայնման համար եկեղեցին քանդել են։ Հայ բարեգործ Ջորջ Թահանիանի որոշմամբ նոր հայկական եկեղեցի է կառուցվել քաղաքի մեկ այլ թաղամասում, որը նույնպես կոչվել է Սուրբ Գևորգ։ Հիմնարկեքի արարողությունը տեղի է ունեցել 1945 թվականի մարտի 25-ին, բացումը՝ 1949 թվականի ապրիլի 3-ին, օծումը՝ ապրիլի 24-ին արքեպիսկոպոս Գարեգին Խաչատուրյանի կողմից։
Եկեղեցու առաջնորդն է եղել Տաթև արքեպիսկոպոս Ղարիբյանը, 2014 թվականից Բրազիլիայի հայոց թեմի առաջնորդ է ընտրվել առաջնորդական փոխանորդ Տեր Նարեկ վարդապետ Բերբերյանը։


== Ծանոթագրություններ ==
Բրյուշիխա

Բրուշիխա  (ռուս.՝ Брюшиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կոեն գետի ձախ ափով՝ 36 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200005227
Հիդրոլոգիական ուսումնասիրությունների կոդը - 115200522
Ավազանի կոդը - 13.01.01.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ձիարշավարան

Ձիարշավարան, հիպոդրոմ, վարգաձիերի, հեծելաձիերի փորձարկման և ձիասպորաի մրցումների վայր։ Ձիարշավարանում կան վազքային և հեծելային շրշափակված օղակաձև վազքուղիներ, ուր գտնվում են ձիասպորտի տարբեր մրցումների հրապարակներ, արգելաշերտեր, հանդիսատեսի տրիբուններ (վերջնագծի երկարությամբ) և մրցավարական աշտարակ (վերջնագծի դիմաց), ձիերին նախապատրաստելու շրջափակված վայր, օժանդակ և տնտեսական կառույցներ (ձիանոց, պայտարան, ձիաբուծարան, կարանտինային կետ են)։
Զիարշավարանները հայտնի են դեռես մ. թ. ա., Հին Հունաստանում և Հռոմում։ Արժանահիշատակ է Կոստանդնուպոլսի ձիարշավարանը, որը եղել է բազմահարկ և թաղածածկ։ Հռոմում, ավելի ուշ նաև Բյուզանդիայում, ձիարշավարանները եղել են նաե հասարակական կյանքի
կենտրոն։ 
ժամանակակից ձիարշավարանները լինում են հեծելային, վազքային և համակցված։ Վարգաձիերի փորձարկման համար նախատեսված վազքուղիների երկարությունը 1600 մ է, հեծելաձիերի համար՝ 2000 - 2400 - 3000 t/; Լայնությունը համապատասխանաբար՝ 20 - 30 և 20 - 25 մ։ Ժամանակակից խոշորագույն ձիարշավարաններն
են՝ Լեքսինգտոնյանը (ԱՄՆ, Քենտուկի նահանգ), Նյու Մարկետը, Էփսոմյանը (Մեծ Բրիտանիա), Վենսենյանը, Լոնշանը (Ֆրանսիա), Սարսուելան (Իսպանիա), Մոսկովյանը (Ռուսաստան) և այլն։ 
Հայաստանում ձիարշավարաններ եղել են Դվինում, Բագավանում, Վանում, Աշտիշատում, Արտաշատում են, ուր նավասարդյան խաղերի և այլ տոնախմբությունների ժամանակ կազմակերպվել են ձիարշավներ և հեծելախաղեր։ 1949-ին Երևանում կառուցվել է ձիարշավարան։
Բաշյուրդ (լեռնահամակարգ)

Անվան այլ կիրառումների համար տե՛ս՝ Բաշյուրդ (այլ կիրառումներ)Բաշյուրդ, լեռ Հայկական պար լեռնահամակարգում։


== Ծանոթագրություններ ==
Օրխոն

Օրխոն (մոնղ.՝ Орхон гол), գետ Մոնղոլիայում, գետի աջ վտակը Սելենգան է։


== Աշխարհագրություն ==
Երկարությունը 1124 կիլոմետր է, ավազանի մակերեսը 132.8 հզ կմ2։ Գետը սկիզբ է առնում Խանգայական լեռներից Արհանայ այմակում, կա նեղ տեղ–տեղ կիրճաձև հովիտ, որն առաջացնում է Ուլան Ցուտգալան ջրվեժը, բարձրությունը ՝ 20 մետր, երկարությունը՝ 10 մետր։ Միջին հատվածում ձորը խորն է, ոլորմոլոր, ստորին հատվածում՝ լեռները։ Օրխոնի ալիքը կարող է հասնել 100-150 մետրի։
Ջրի միջին ծախսը գետաբերանում՝ 120 մետր/վայրկյան3 է։ Գարնանային ձնհալից գետը հորդանում է։ Գետը սառած է նոյեմբերից մինչև ապրիլ ամիսները։


== Տեսարժան վայրեր ==
Գետի երկայնքով մեկ բազմաթիվ հուշարձաններ կան, տարածքում երկու զգալի հնագիտական վայրեր կան՝ Հարա Բալգաս, ույղուրների ֆեոդալական պետությանը մայրաքաղաքը, և Կարակորումը, Մոնղոլական կայսրության մայրաքաղաքը, Պյոտր Կոզլովը գետի հովտում հայտնաբերել է մի քանի հոնական դամբարաններ։


== Ծանոթագրություններ ==


== Արտաքին հղումներ ==
Сайт с фотографиями водопада Улаан-Цутгалан(չաշխատող հղում)
Շևչենկովո (գյուղ, Շևչենկովի գյուղական խորհուրդ)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Նիկոլաևի մարզի Վիտովսկի շրջանում։ Հիմնադրվել է 1929 թվականին։
2001 թվականի տվյալներով Շևչենկովո գյուղում բնակվում էր 3 150 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոհամադ Ալի Ջաֆարի

Մոհամադ Ալի Ջաֆարի (պարսկերեն՝ محمدعلی جعفری, նոյեմբերի 11, 1957(1957-11-11), Յազդ, Իրան, նաև հայտնի է որպես Ազիզ Ջաֆարի և Ալի Ջաֆարի), իրանցի ռազմական գործիչ, գեներալ-մայոր, Իսլամական հեղափոխության պահապանների կորպուսի նախկին գլխավոր հրամանատար։ Նա այդ պաշտոնին նշանակվել է Իրանի հոգևոր առաջնորդ Ալի Խամենեիի կողմից 2007 թվականի սեպտեմբերի 1-ին՝ փոխարինելով Ռահիմ Սաֆավիին։


== Կենսագրություն ==
Ջաֆարին ծնվել է Յազդ քաղաքում, ոտեղ և ստացել իր նախնական և միջնակարգ կրթությունը։ 1977 թվականին նա ընդունվել է Թեհրանի համալսարանը, որտեղ սովորել է քաղաքացիական (շինարարական) տեխնոլոգիա։ Որպես ուսանող նա մասնակցել է Թեհրանում շահի դեմ ցույցերին, ինչի համար ձերբակալվել և ուղարկվել է բանտ։ Նա համալսարանի իր բաժինը ներկայացրել է Թեհրանի համալսարանի իսլամական կազմակերպությունում։
Իրան-իրաքյան պատերազմի սկզբում Ջաֆարին կռվել է Բասիջ զինված ուժերում։ 1981 թվականին նա դարձել է Իսլամական հեղափոխության պահապանների կորպուսի անդամ, որտեղ նա ծառայեց որպես հարավ և արևմուտք գործող մարտերի հրամանատար։


== Ծանոթագրություններ ==
Տևյոմյու

Տևյոմյու (ռուս.՝ Тэвъёмъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Շոմվուկվա գետի ձախ ափին՝ 20 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկ Պեչորսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000021197
Կոդը ըստ հիդրոլոգիական հետազոտության (ՌԴ) — 103002119
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
ВС-8

ВС-8 (կամ СВ-8, դիպուկազարկ հրացան), ռուսական դիպուկազարկ հրացան, ստեղծված «Գործիքաշինության կոնստրուկտորների բյուրո»-ի կողմից։ 


== Պատմություն ==
Հրացանի նախագծումն ընթացել է հույժ գաղտնիության ներքո․ դրա ստեղծման մասին պաշտոնապես հայտարարվել է 2011 թվականի հուլիսի 18-ին։ 
РосТех մամլո ծառայության հաղորդմամբ զենքն ընդունվել է սպառազինության կազմ։


== Զենքի նկարագրությունը ==
Հրացանի տեխնիկական և մարտավարական բնութագրերը հետևյալն են. հրացանի չափսերն առանց օպտիկական տեսողության՝ 1025x96x185։ Քաշն առանց օպտիկական տեսողության՝ 6,5 կգ։ Փամփուշտի երկարությունը կազմում է 1.5 կմ՝ օպտիկական տեսողությունն օգտագործելու ժամանակ։ Օգտագործվող պահեստատուփը կազմում է 5 փամփուշտ։
Կրակելու համար առաջարկվում է օգտագործել 8.6 մմ-անոց փամփուշտներ։ Այս զենքի միակ փամփուշտը Ռուսաստանում համարվում է փամփուշտ .338 Lapua Magnum-ը։ Պլանավորվում է ներմուծել СЦ-8-ի հատուկ փամփուշտներ և մի քանի այլ փոփոխություններ։ Ավելի վաղ Ռուսաստանի զինված ուժերում չի եղել այսպիսի տրամաչափի զենք։


== Գործարկումը ==
Պլանավորվում է այս զենքն օգտագործել Դրագունովի դիպուկահար հրացանի և OСВ-96-ի հետ միաժամանակ։


== Տես նաև ==
Դիպուկահար հրացանների ցանկ


== Ծանոթագրություններ ==
Սեմենկովո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՍեմենկովոՍեմենկովո (ռուս.՝ Семенково), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Hasta la vista, baby

«Hasta la vista, baby» (իսպաներենից թարգմանաբար՝ «Մինչ հանդիպում, փոքրի՛կ», Ա՛ստա լա վի՛ստա, բե՛յբի), կիբօրգ ռոբոտի թևավոր դարձած արտահայտությունը «Տերմինատոր 2։ Դատաստանի օր» ֆիլմից, որն արտասանել է Առնոլդ Շվարցենեգերը։ Արտահայտությունն «Ամերիկյան բոլոր ժամանակների ֆիլմերի 100 լավագույն խոսքեր» ցանկում զբաղեցնում է 76-րդ տեղը։


== Ծագում ==
«Hasta la vista» արտահայտությունը իսպաներեն կայուն բառակապակցություն է, որը կարելի է թարգմանել որպես «մինչ հանդիպում» կամ «ցտեսություն»։
Այս արտահայտությունը անգլերեն «baby» բառի հավելմամբ՝ Hasta la vista, baby, օգտագործվել է ամերիկացի երգչուհի Ջոդի Ուոթլի (անգլ.՝ Jody Watley) 1987 թվականի հայտնի «Looking for a New Love» հիթում, որի համար նա ստացել է «Գրեմմի» մրցանակ։
«Տերմինատոր 2։ Դատաստանի օր» ֆիլմից հետո արտահայտությունը հայտնի է դարձել ողջ աշխարհում։


== Ֆիլմ ==
«Hasta la vista, baby» արտահայտությունը ֆիլմի հերոսներ Ջոն Քոնորի (Էդվարդ Ֆերլոնգ) և Տերմինատորի (Առնոլդ Շվարցենեգեր) զրույցից է.

Տերմինատորն ասում է արտահայտությունը սառած T-1000-ին կրակելուց առաջ.


== Կիրառման օրինակներ ==
2010 թվականի հունիսին Ռուսաստանի նախագահ Դմիտրի Մեդվեդևը Կալիֆորնիա իր այցելության շրջանակներում հանդիպել է Առնոլդ Շվարցենեգերին, որն այդ պահին զբաղեցնում էր նահանգապետի պաշտոնը։ Հանդիպումից հետո հրաժեշտ տալիս Ռուսաստանի նախագահն ասել է․ «I’ll be back» և ավելացրել․ «Hasta la vista, baby»։ Շվարցենեգերն իր թվիթթերյան միկրոբլոգում նշել է, որ Մեդվեդևի այդ քայլն իրեն դուր է եկել։
Կան «Տերմինատոր» ֆիլմի իսպաներեն երկու տարբերակներ։ Ֆիլմի լատինամերիկյան իսպաներեն տարբերակում արտահայտությունը թողնվել է այնպես, ինչպես կա՝ իսպաներեն։ Իսկ եվրոպական իսպաներեն տարբերակում այն փոխվել է «Sayonara, baby» (サヨナラ, sayonara՝ ճապոներեն նշանակում է «մինչ հանդիպում»)։ Այդ փոփոխության պատճառն այն է, որ արտահայտությունը պետք է արտասանվի այլ լեզվով, այլապես կորցնում է իմաստը։


== Ծանոթագրություններ ==
Ալփիր

Ալփիր, գյուղ Կիլիկիայի Քարամանի մարզի Նիկտեի գավառում։ Գտնվում էր Յոմերլու գյուղից քիչ հեռու։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Պոլևիչևա Բուդա

Պոլևիչևա Բուդա (ռուս.՝ Полевичева Буда), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարականջագեղձի բորբոքում

Հարականջագեղձի բորբոքում, հարականջային թքագեղձի բորբոքում։ Լինում է ոչ համաճարակային և համաճարակային։
Սուր, ոչ համաճարակայինը նկատվում է վարակիչ հիվանդություններից (տիֆ, դիզենտերիա) և ծանր վիրահատումներից հետո։ Առաջանում է նաև տեղական պատճառներից, թքաքարերի, թքածորանների մեջ օտար մարմինների առկայության, թքագեղձի հարակից հյուսվածքների բորբոքային պրոցեսների, վնասվածքների, բերանաբորբերի դեպքերում։ Հիվանդությունն սկսվում է գեղձի ցավերով, ուռածությամբ, պնդացմամբ, բերանի չորության զգացումով։ Նկատվում է ստորին ծնոտի շարժումների սահմանափակում, ջերմության բարձրացում՝ 38-ից 39 °C։ Հնարավոր բարդությունները, թարախակույտի առաջացում, գեղձի մեռուկացում, դիմային նյարդի բորբոքում, թքային խուղակներ։ Երբեմն հիվանդության ընթացքը կարող է վերածվել քրոնիկականի։ Բուժումը չգրգռող դիետա, մեծ այտուցների դեպքում 1-2-րդ օրը նշանակում են 0, 1%-անոց ատրոպինի լուծույթ (թքահոսությունը պակասեցնելու նպատակով), ՈԻԲՏ թերապիա, կոմպրեսներ գեղձի շրջանում, անտիբիոտիկների ներարկումներ, 3-4-րդ օրը՝ թքահոսությունն արագացնող միջոցներ (աղաթթվային պիլոկարպին), թարախակույտի դեպքում՝ վիրաբուժական միջամտություն։
Աալի Թոքոմբաև

Աալի Թոքոմբաև (Բալկա) (ղրղզ.՝ Аалы Токомбаев (Балка), նոյեմբերի 7, 1904(1904-11-07), Kayyngdy, Pishpeksky Uyezd, Սեմիրեչյեի մարզ, Թուրքեստան, Ռուսական կայսրություն - հունիսի 19, 1988(1988-06-19), Բիշքեկ, Ղրղզական ԽՍՀ, ԽՍՀՄ), ղրղըզ խորհրդային գրող, հասարակական գործիչ։ Ղրղզստանի ժողովրդական բանաստեղծ (1945)։ Կիրգիզական ԽՍՀ ԳԱ ակադեմիկոս (1954)։ ԽՄԿԿ անդամ 1927-ից։ Կիրգիզիայի գրողների միության վարչության նախագահ (1934-1949)։


== Ստեղծագործություններ ==
Լույս են տեսել Թոքոմբաևի «Լենինի մասին» (1927), «Գրոհ» (1932) ժողովածուները։
Գրել է վիպակներ ու պատմվածքներ («Վիրավոր սիրտը», 1940, «Իմաստունի պատասխանը», 1940), պիեսներ («Անտառների տերերը», 1942, «Երդում», 1943)։
Պիչա (այլ կիրառումներ)

Պիչա, կարող է վերաբերել՝

Պիչա - գետ Ռուսաստանում, Ռևուն Շարի վտակը
Պիչա - գետ Ռուսաստանում, Սնիգիրևկայի վտակը
Մ.թ.ա. 626


== Դեպքեր ==


== Ծնունդներ ==


== Մահեր ==
Բրեյ Ուայաթ

Ուինդհեմ Լոուրենս Ռոտունդա (անգլ.՝ Windham Lawrence Rotunda, մայիսի 23, 1987(1987-05-23), Բրուքսվիլ, Ֆլորիդա, ԱՄՆ), ամերիկացի պրոֆեսիոնալ ըմբշամարտիկ (ռեստլեր)։ Առավելապես հայտնի է «WWE» կազմակերպությունում հանդես գալու տարիներից, որտեղ ելույթներ է ունեցել Բրեյ Ուայաթ (Bray Wyatt) և Հրեշ (The Fiend) ռինգային անուններով։
Երրորդ սերնդի ըմբիշ է։ Կարիերայի ընթացքում երկու անգամ կրտսեր եղբոր՝ Բո Ռոտունդոյի հետ նվաճել է FCW թիմային տիտղոսը։ Սկզբնապես, «WWE»-ում հանդես է եկել Հասկի Հարիս ռինգային անվամբ։ Կարիերայի ընթացքում կրել է բազմաթիվ այլ ռինգային անուններ։
Բրեյ Ուայաթի կերպարը ներկայացվում էր որպես պաշտամունքային խմբավորման կիսախելագար առաջնորդ, որոշ չափով ներշնչված Մարտին Սկորսեզեի «Վախի հրվանդան» ֆիլմից։ Տարբեր ժամանակահատվածներում ելույթ է ունեցել որպես «Ուայաթի ընտանիք» (the Wyatt Family) կոչվող խմբավորման առաջնորդ։


== Չեմպիոնական տիտղոսներ և այլ նվաճումներ ==
WWE
WWE չեմպիոնատ (1 անգամ)
WWE ունիվերսալ չեմպիոնատ (2 անգամ)
WWE Raw թիմային չեմպիոնատ-Մեթ Հարդիի(1) հետ
WWE SmackDown թիմային չեմպիոնատ-Ուայաթների ընտանիքի(1) հետ
Florida Championship Wrestling
FCW Ֆլորիդայի թիմային չեմպիոնատ (2 անգամ, Բո Դալասի հետ)
Պրո ռեստլինգ իլուսթրեյդիդ
PWI վարկածով տարվա հակամարտություն (2010) – «Նեքսուսն» ընդդեմ «WWE»-ի
PWI վարկածով տարվա ամենաատելի ըմբշամարտիկ (2010) – որպես «Նեքսուսի» անդամ
PWI վարկածով տարվա 500 լավագույն ըմբիշների ցուցակում #115-ը (2013)
Ռեստլինգ օբզեռվեր
Լավագույն կերպար (2013) Ուայաթների ընտանիք


== Ծանոթագրություններ ==


== Արտաքին հղումներ ==
էջը WWE.com կայքում(անգլ.)
Էջը IMDb կայքում(անգլ.)
Լիանա Հայրապետյան

Լիանա Հայրապետյան (հուլիսի 14, 1975(1975-07-14)), հայ ֆուտբոլիստ, մարզիչ, Հայաստանի կանանց Մ-19 տ. հավաքականի գլխավոր մարզիչ։


== Կենսագրություն ==
Ծնվել է 1975 թվականի հուլիսի 14-ին։ 1982-1992 թվականներին սովորել է Երևանի թիվ 115 միջնակարգ դպրոցում, 2003-2005 թվականներին՝ Երևանի Ն. Աճեմյանի անվան առևտրի և սպասարկման պետական քոլեջում, 2005-2010 թվականներին՝ Երևանի Ֆիզիկական կուլտուրայի հայկական պետական ինստիտուտում, ստացել ֆիզկուլտուրայի և սպորտի մանկավարժ, ֆուտբոլի մարզիչ որակավորում, 2005-2007 թվականներին՝ Հայաստանի ֆուտբոլի ֆեդերացիայի ֆուտբոլի մրցավարների բարձրագույն դպրոցում (սպորտի և ֆուտբոլի)։


== Ֆուտբոլային կարիերա ==


== Աշխատանքային փորձ ==
2003-2005 թվականներին եղել է Է. Գրիգորյանի անվան Ֆուտբոլի դպրոցում, որպես կանանց ֆուտբոլի մարզիչ, 2004-2006 թվականներին՝ Փյունիկ Ֆուտբոլային ակումբում, որպես կանանց ֆուտբոլի գլխավոր մարզիչ, 2005-2010 թվականներին՝ Բանանց ֆուտբոլային ակումբում, որպես կանանց ֆուտբոլի գլխավոր մարզիչ, 2005-2012 թվականներին՝ ՀՖՖ «Բաց զվարճալի ֆուտբոլային դպրոցներ» ծրագրի հրահանգիչ, 2012-2021 թվականներին՝ ՀՖՖ «Մասսայական Ֆուտբոլ» ծրագրի հրահանգիչ, 2006-2012 թվականներին՝ ՀՖՖ կանանց ազգային հավաքականի և Մ-19 հավաքականի մարզչի օգնական, 2007-2010 թվականներին՝ ՀՖՖ կանանց Մ-17 հավաքականի մարզչի օգնական, 2010-2017 թվականներին՝ «Երևան» Լ․ Հայրապետյան ֆուտբոլային ակումբում կանանց ֆուտբոլի գլխավոր մարզիչ, 2015-2016 թվականներին՝ ՀՖՖ կանանց Մ-16 հավաքականի գլխավոր մարզիչ, 2016-2017 թվականներին՝ ՀՖՖ կանանց Մ-17 հավաքականի գլխավոր մարզիչ, 2017-2021 թվականներին՝ ՀՖՖ կանանց Մ-19 հավաքականի գլխավոր մարզիչ, 2018-2019 թվականներին՝  «Անի» Լ․ Հայրապետյան ֆուտբոլային ակումբում, որպես կանանց ֆուտբոլի գլխավոր մարզիչ, 2019-2021 թվականներին՝ «Ալաշկերտ» ֆուտբոլային ակումբում, որպես կանանց ֆուտբոլի գլխավոր մարզիչ, 2020-2021 թվականներին՝ ՀՖՖ կանանց ազգային հավաքականի մարզչի օգնական, 2021-2022 թվականներին՝ «Փյունիկ» ֆուտբոլային ակումբում, որպես կանանց ֆուտբոլի գլխավոր մարզիչ։


== Մարզչական ձեռքբերումներ ==
2011 - Կանանց ազգային հավաքական, Եվրոպայի նախընտրական փուլ, I տեղ
2013-2016 - ՖԱ Երևան, ՀՀ մրցաշարեր, I տեղ
2017- ՖԱ ԱՆԻ, ՀՀ կանանց առաջնություն, Բարձրագույն խումբ, Ոսկե խաղ, I տեղ
2018-2020- ՖԱ Ալաշկերտ, ՀՀ Կանանց Առաջնություն, Բարձրագույն խումբ, I տեղ
2021- ՖԱ Ալաշկերտ, Հայաստանի Գավաթի խաղ, I տեղՈւնի ՈւԵՖԱ PRO լիցենզիա։


== Ծանոթագրություններ ==
Անյելո (դեպարտամենտ)

Անվան այլ կիրառումների համար տե՛ս՝ Անյելո (այլ կիրառումներ)Անյելո (իսպ.՝  Departamento Añelo), դեպարտամենտ Արգենտինայում, Նեուկեն պրովինցիայի կազմում։ Տարածքը՝ 11 655 կմ2։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 10786 մարդ՝ 2001 թվականի 7554-ի փոխարեն, որը կազմում է 42,8% աճ։ Բնակչության խտությունը՝ 0,9 մարդ/կմ2։


== Դիրք ==
Անյելոն սահմանակից է հյուսիսից՝ Պեունչեսին, արևելքում՝ Ռիո Նեգրոյին, հարավում՝ Կոնֆլուենսիային և Սապալայային, արևմուտքում՝ Պիկունչեսին և Լոնկուպուին։


== Ծանոթագրություններ ==
Ձմեռանոց

Ձմեռանոց, ձմռանը անասունները խնամելու վայր՝ բնակելի և տնտեսական օժանդակ կառույցների ամբողջական համալիրով։ Ձմեռանոցը սովորաբար ընտրվում էր գյուղից 3-10 կմ հեռու, հարմար վայրում (նախաղորհրդային շրջանում՝ սեփական կամ վարձակալված հողաբաժիններում), որտեղ ձմեռը համեմատաբար մեղմ էր։ Հայաստանի մի շարք շրջաններում (Լոռի, Տավուշ, Սյունիք և այլն) ձմեռանոցներում խնամում էին բոլոր տեսակի խոշոր և մանր, իսկ, օրինակ, Գեղարքունիքում, Վայոց ձորում և այլուր՝ բացառապես մանր եղջերավոր անասուններ։ Ամռանն ու աշնանը ձմեռանոցներում կուտակում էին անհրաժեշտ քանակությամբ կեր (խոտ, հարդ, քուսպ և այլն), իսկ ձյունասակավ եղանակներին անասուններին քշում էին արոտի։ Ձմեռանոցրում գյուղացիները համագործակցում, փոխօգնության էին հասնում միմյանց, ունեին ընդհանուր նախիր և նախրապան, հոտ և հովիվ։ Հայերի մոտ ձմեռանոցները աստիճանաբար վերաճում էին նաև երկրագործական վայրերի՝ բարենպաստ պայմաններում այստեղ մշակվում էին նախ կերային խոտաբույսեր, ապա՝ հացահատիկային և այլ կուլտուրաներ։ Դրա շնորհիվ ձմեռանոցներում բնակվում էին կլոր տարին, և դրանցից շատերը սեզոնային բնակավայրերից վերածվում էին հիմնական բնակավայրերի՝ գյուղերի։ Այս հանգամանքը սերտորեն կապվում է հայերի երկրագործական, անասնապահական տնտեսավարման վաղեմի ավանդույթների հետ։
Բուխալովո (գյուղ, Գադյաչի շրջան)

Անվան այլ կիրառումների համար տե՛ս՝ ԲուխալովոԲուխալովո (ուկրաիներեն՝ Бухалове), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1859 թվականին։
2001 թվականի տվյալներով Բուխալովո գյուղում բնակվում էր 172 մարդ։ Բնակավայրը զբաղեցնում է 0,789 կմ² տարածք։ Բնակչության խտությունը կազմում էր 218 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարդինե Օհանյան

Վարդինե Օհանյան (արաբ․՝ فارتي اوهانيان‎‎, հունվարի 1, 1984(1984-01-01) կամ 1980, Բուրջ համուդ, Լեռնային Լիբանան, Լիբանան և Բուրջ համուդ, Մաթնի շրջան, Լեռնային Լիբանան, Լիբանան), հայ քաղաքական և պետական գործիչ Լիբանանում, Լիբանանի երիտասարդության և սպորտի հարցերով նախարար (2020), «Զվարթնոց» հատուկ կարիքների կենտրոնի նախկին տնօրեն։


== Կենսագրություն ==
Վարդինե Օհանյանը ծնվել է 1984 թվականի հունվարի 1-ին, Լեռնային Լիբանանի մարզի Բուրջ Համուդ քաղաքում civilnet։ Եղել է «Զվարթնոց» հատուկ կարիքների կենտրոնի տնօրենը։ Հաճախել է «Ազգային Եղիշե Մանուկյան» քոլեջ, երկրորդական կրթությունն ստացել է «Ազգային Լևոն և Սոֆիա Հակոբյան» քոլեջում։ Ավարտել է Լիբանանի համալսարանի սոցիոլոգիայի ֆակուլտետը։ Ունի մագիստրոսի աստիճան։ Անդամակցել է ՀՄԸՄ-ին։
2020 թվականի հունվարի 22-ին ՀՅԴ-ի կողմից առաջադրվել և Լիբանանի վարչապետ Հասսան Դիաբի կողմից նշանակվել է Լիբանանի երիտասարդության և սպորտի հարցերով նախարար։


== Ընտանիքը ==
Ամուսինն է՝ ճարտարագետ Արա Գևորգյանը, ունի երկու զավակ։


== Ծանոթագրություններ ==
Ֆուտբոլային լիգայի գավաթի եզրափակիչ 1979

Ֆուտբոլային լիգայի գավաթի եզրափակիչ 1979, Ֆուտբոլային լիգայի գավաթի 19-րդ խաղարկությունն է, որում հաղթեց «Նոթինգհեմ Ֆորեստ» ֆուտբոլային ակումբը 3-2 հաշվով՝ «Սաութհեմփթոնին»։ Խաղը կայացավ Լոնդոնի Ուեմբլի մարզադաշտում։
Ֆլորենս Հարդինգ

Ֆլորենս Քլինգ Հարդինգ (անգլ.՝  Florence Harding օգոստոսի 15, 1860(1860-08-15)[…], Մերիոն, Օհայո, ԱՄՆ - նոյեմբերի 21, 1924(1924-11-21)[…], Մերիոն, Օհայո, ԱՄՆ), ամերիկացի հասարակական գործիչ, Ամերիկայի Միացյալ Նահանգների 29-րդ նախագահ Ուորեն Հարդինգի կինը։  1921-1923 թվականներին եղել է Ամերիկայի Միացյալ Նահանգների առաջին տիկինը։


== Կենսագրություն ==
Ֆլորենս Քլինգը ծնվել է 1860 թվականին Օհայո նահանգի Մարիոն քաղաքում` բանկիրի ընտանիքում։ 19 տարեկան հասակում նա փախել է տնից և գաղտնի ամուսնացել իր հարևան Հենրի դե Վիլֆի հետ, որից ունեցել է որդի։ Այդ ամուսնությունը անհաջող է դասավորվել, և երկու տարի անց նրանք բաժանվել են։ Ֆլորենսը մեկնել է հայրենի Մարիոն քաղաք, որտեղ սկսել է երաժշտության մասնավոր դասեր դասավանդել։
1890 թվականին Ֆլորենսը ծանոթացել է գավառական թերթի սեփականատեր Ուորեն Հարդինգի հետ և 1891 թվականի հուլիսի 8-ին ամուսնացել նրա հետ։ Ֆլորենսն ամուսնուց հինգ տարով մեծ է եղել։ Ուորեն հայրը, որը դեմ է եղել այդ ամուսնությանը, եղել է քաղաքի ամենահարուստ մարդկանցից մեկը։ Ամուսնությունից հետո երկար տարիներ անտարբեր է եղել որդու և նրա կնոջ նկատմաամբ։ 
1898-ին Հարդինգն ընտրվել է Օհայո նահանգի սենատոր, իսկ 1914 թվականին՝ դաշնային խորհրդարանի սենատոր, ինչից հետո ընտանիքը տեղափոխվել է Վաշինգտոն։ 1921 թվականին նախագահական նախընտրական արշավի ժամանակ Ֆլորենսն ակտիվորեն ունեցել է իր մասնակցությունը։ Եղել է  կանանց ընտրական իրավունք տրամադրելու շարժման մասնակից, նրա գործունեության շնորհիվ 1921 թվականին կանայք առաջին անգամ անգամ մասնակցել են ԱՄՆ-ի նախագահական ընտրություններն։
Ըստ որոշ աղբյուրների՝ ԱՄՆ-ի առաջին տիկինը սիրալիր ու համեստ կին է եղել,  նա զբաղվել է բարեգործությամբ, պաշտպանել  գենդերային հավասարությունը և օգնել Առաջին համաշխարհային պատերազմի վետերաններին։ Ֆլորենսը մեծ ազդեցություն է ունեցել նախագահի կաբինետի անդամների ընտրության հարցում։ ԴիտորդներԻ կարծիքով նա ինքն է գրել իր ամուսնու ելույթների տեքստերը։ Իր խնդրանքով Սպիտակ տան հյուրերին ալկոհոլ մատուցեցին, չնայած երկրում արգելված էր դա։

Ամուսնու մահից հետո՝ 1923 թվականին Ֆլորենսը հեռացել է Վաշինգտոնից և մեկնել  Մարիոն։ Ֆլորենսը մահացել է 1924 թվականի նոյեմբերի 21-ին։ Ուորեն Հարդինգի մահը երկար ժամանակ մնացել է առեղծված․ նա մահացել է Սան Ֆրանցիսկոյի հյուրանոցում՝ շրջագայության ժամանակ։  Ֆլորենսն արգելել է ամուսնու մարմնի դիահերձումը, ինչը թունավորման մասին շատ լուրերի տեղիք է տվել։


== Ծանոթագրություններ ==


== Արտաքին հղումներ ==
Florence Harding
Florence Harding - National First Ladies' Library
Florence Harding at C-SPAN's First Ladies: Influence & Image
Presentation by Carl Sferrazza Anthony on Florence Harding: The First Lady, the Jazz Age, and the Death of America's Most Scandalous President, June 23, 1998
Ժայռային ծիծեռնակ

Ժայռային ծիծեռնակ (Ptyonoprogne rupestris), ծիծեռնակների ընտանիքի պատկանող թռչուն։ Հայաստանում բնադրվող, չվող թռչուն է։ 


== Արտաքին կառուցվածք ==
Ժայռային ծիծեռնակի գլուխը և մեջքը բաց մոխրագույն են, կոկորդը, կտնառքը և կուրծքը՝ շիկավուն երանգով, պոչի և թևերի ստորին մակերեսը՝ մուգ դարչնագույն, որովայնը՝ մոխրաշիկավուն։ Պոչի սրանկյուն կտրվածքը թույլ է արտահայտված, փետուրների ծայրին կան սպիտակ պտեր։ Քաշը՝ 20-25 գ, թևի երկարությունը՝ 121-134 մմ։


== Կենսակերպ ==
Գարնանը վերադառնում է ապրիլ ամսին, չուի ընթացքում կազմում է փոքր խմբեր կամ չվում զույգերով։ Չնայած փոքր թվաքանակին՝ լայնորոն տարածված թռչուն է, նախապատվությունը տալիս է գետաբերանների, ձորերի, խորխորատների զառիթափ լերկ ժայռերին։ 


== Բազմացում և զարգացում ==
Բույնը կիսափսեի ձև ունի, ծեփում է կավից՝ ժայռերի վրա։ Մայիս ամսին դնում է 3-4 սպիտակ, բաց շագանակագույն պտերով ձվեր։ Բնադրվում է զույգերով կամ փոքր խմբերով։ Երգը մեղմ ծլվլոցի է նման։ Սնվում է թռիչքի ընթացքում՝ թռչող միջատներով։


== Տարածվածություն ==
Հաճախ կարելի է հանդիպել Երևանի շրջակայքում, Հրազդանի ձորում։ Տարածված է հանրապետության բոլոր լեռնային շրջաններում, ինչպես նաև Եվրոպայում, հյուսիսարևմտյան Աֆրիկայում և Ասիայում։


== Աղբյուրներ ==
Օլոտ

Օլոտ (կատ.՝ Olot) , քաղաք և մունիցիպալիտետ Իսպանիայում, գտնվում է Խիրոնա պրովինցիայում՝ Կատալոնիա ինքնավար մարզի կազմում։ Մունիցիպալիտետը գտնվում է Լա Գառոչա շրջանի կազմում։ Տարածքը կազմում է 29,1 կմ²։ Բնակչությունը՝ 33 589 մարդ (ըստ 2010 թվականի)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento de Olot
Información de la Generalitat de Cataluña Archived 2007-09-29 at the Wayback Machine.
Información del Instituto de Estadística de Cataluña Archived 2006-08-24 at the Wayback Machine.
Escola d'Art i Superior de Disseny d'Olot
Սաժինո (գյուղ, Արտինսկի քաղաքային օկրուգ)

Սաժինո (ռուս.՝ Сажино), գյուղ Ռուսաստանի Սվերդլովսկի մարզի Արտինսկի քաղաքային օկրուգի կազմում։
Բնակչությունը վերջին գրանցված տվյալներով կազմում էր 1600 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բութենվիզեն

Բութենվիզեն (գերմ.՝ Buttenwiesen), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 5712 մարդ (ըստ 2010 թվականի դեկտեմբերի 31-ի)։ Տարածքը կազմում է 59.49 կմ²։ Պաշտոնական կոդ՝ 09 7 73 122։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
պաշտոնական կայք
Ժողովածու (3854)

Ժողովածու (3854), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3854 թվի տակ։ Ձեռագիրը գրվել է 1471 թվականին Յակոբ երեց գրիչի կողմից D-ում։ Ստացողը եղել է Աստվածատուր երեցն։ Գրված է թղթի վրա, որը ունի 16×11 չափս։ Ձեռագիրը կազմված է 310 թերթից։ Գրված է միասյուն, բոլորագրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ՝ 61ա, 64ա, 79բ, 281ա, 308ա և այլուր, հետագայի՝ պահպանակ Գ (1837, 1881 թվականներ)։


== Բովանդակություն ==
Ճառք, Խրատք (Եզնիկ Կողբացի, Յովհ. Երզնկացի, Ոսկեբերան, Եփրեմ, Թէոփիլոս, Ամոն, անանունք)։
Հարցմունք Արձանայ և պատասխանիք Երզնկայ։
Հարցմունք Աշոտայ և պատասխանիք Երզնկայ։
Պատմութիւնք վարուց Նոյի, Յովսեփայ, Մովսիսի, Յեսուայ, Դաւթի, Սողոմոնի, Զաքարիայի, Յովհ. Մկրտչի, Ստեփանոսի Նախավկայի, Անդամալուծին, Լ արծաթին, Նեռին։
Գէորդայ վրդ-ի Դաւանութիւն։
Բարուախօս։
Բանք իմաստնոց։
Ի Պատմութենէն Մեծին Ներսիսի Մեսրոպայ Վայոց ձորեցւոյ։ Բանք Յորայ։
Բանք ի մարգարէից և եկեղեցական հարց։
Աղօթք (Ներս. Շնորհալի, Գր. Նարեկացի)։
Մատթ. Ջուղայեցւոյ Պատասխանիք հարցմանց Աբիսողոմայ։
Տեսիլք Պօղոսի, Գր. Լուսավորչի։
Աստուածարանութիւն։
Ժամանակագրութիւն (846-1338 թթ.):
Դարագլուխք։


== Ծանոթագրություններ ==
Արմեն Ավետիսյան (պետական գործիչ)

Անվան այլ կիրառումների համար տե՛ս՝ Արմեն Ավետիսյան (այլ կիրառումներ)
Վիքիպեդիայում կան հոդվածներ  Ավետիսյան ազգանունով այլ մարդկանց մասին:Արմեն Արտաշեսի Ավետիսյան (հունվարի 22, 1965(1965-01-22)), ՀՀ պետական գործիչ, 2001-2008 թթ. ՀՀ Կառավարությանն առընթեր մաքսային պետական կոմիտեի նախագահ, մաքսային ծառայության գեներալ-մայոր։


== Կրթություն ==
1985-1990 թթ. սովորել և ավարտել է Երևանի ժողովրդական տնտեսության ինստիտուտը՝ տնտեսագետի որակավորմամբ։
1999 թ. ավարտել է Սանկտ Պետերբուրգի արտաքին տնտեսական կապերի, տնտեսության և իրավունքի համալսարանը։


== Աշխատանքային գործունեություն ==
1990-1997 թթ. - աշխատել է ՀՀ հարկային պետական տեսչությունում՝ տեսչից մինչև բաժնի պետ։
1997-1999 թթ. - ՀՀ Ներքին գործերի և ազգային անվտանգության նախարարության կազմակերպված հանցավորության դեմ պայքարի գլխավոր վարչության բաժնի պետ։
1999-2001 թթ. - ՀՀ Ազգային անվտանգության նախարարության վարչության պետ։
2001 թ. ՀՀ Նախագահի հրամանագրով նշանակվել է ՀՀ ԿԱ մաքսային պետական կոմիտեի նախագահ։
2008 թ. ապրիլի 15-ին ՀՀ Նախագահի հրամանագրով ազատվել է Հայաստանի Հանրապետության կառավարությանն առընթեր մաքսային պետական կոմիտեի նախագահի պաշտոնից։


== Կոչումներ և դասային աստիճաններ ==
Մաքսային ծառայության գեներալ-մայոր։
Բնական գիտությունների ռուսաստանյան ակադեմիայի իսկական անդամ (2002)։
Մանկավարժական կրթության գիտությունների միջազգային ակադեմիայի իսկական անդամ (2002)։


== Ծանոթագրություններ ==
Հոուարդ Ռոզենբերգ

Հոուարդ Էնթոնի Ռոզենբերգը (հունիսի 10, 1942(1942-06-10), Կանզաս Սիթի, Միսսուրի, ԱՄՆ), ամերիկյան հեռուստատեսության քննադատ։ Նա աշխատել է «The Louisville Times»-ում 1968 թվականից մինչև 1978 թվականը, այնուհետև աշխատել է Լոս Անջելես Թայմսում 25 տարի, որտեղ շահել է «Պուլիտցերի մրցանակ» քննադատության համար Rosenberg coined the term mixed martial arts, or MMA, in his review of the first Ultimate Fighting Championship event UFC 1 in Los Angeles Times on November 15, 1993.: Ռոզենբերգը 1993 թվականի նոյեմբերի 15-ին Լոս Անջելես Թայմսում առաջին «Առավելագույն մարտական ​​առաջնություն» իրադարձության UFC 1-ի առաջին ակնարկը անվանեց «խառը մարտարվեստ» կամ «MMA» տերմինը։ [3] [4] Ռոզենբերգը 1996 թվականից մինչև 2003 թվականը հանդիսանում էր «Peabody» մրցանակների իրավաբանների խորհրդի անդամ։ Ներկայումս նա դասավանդում է հեռուստատեսային քննադատության բազմաթիվ դասընթացներ՝ որպես ԱՄՆ Կինեմատիկական արվեստի դպրոցին կից պրոֆեսոր։ Ռոզենբերգը պնդում էր.

եթե հեռուստատեսությամբ պայմանավորված ժողովրդական մշակույթը բնութագրվում է մեկ բառով, դրա չափազանցությունը ստերոիդային զանգված է, որը գալիս է շատ հեռու գնալուց. այն արհեստականորեն ուռելով` թաքցնում է բնականը։1994-ին «Ֆորբս» մեդիայի ուղեցույց «Հինգ հարյուր»-ը նշում է.

Խելացի և ընկալունակ Ռոզենբերգը հեռուստատեսային շոուների և միտումների նորաձև ակնարկներ է պատրաստում, թե՛ սրամիտ և թե՛ գրագետ լրագրեր է ստեղծում ... Կարգավորելով ինչպես հեռուստատեսության, այնպես էլ արտաքին աշխարհի հետ կապը, Ռոզենբերգը տրամադրում է քննադատությունների խայծ։


== Վաղ կյանք և կրթություն ==
Հոուարդ Ռոզենբերգը ծնվել է 1942 թվականի հունիսի 10-ին Միսուրիի նահանգի Կանզաս Սիթի քաղաքում։ Նա պատմության բակալավրի կոչում է ստացել Օկլահոմայի համալսարանում և քաղաքագիտության մագիստրոսի կոչում Մինեսոտայի համալսարանից։


== Հակասություններ ==
2001 թվականի սեպտեմբերի 11-ի հարձակումներից անմիջապես հետո լրագրում Ռոզենբերգն ասաց, որ Ջորջ Բուշը թվացել է «թունդ և տղայական»։ Դա հանգեցրեց նրան, որ լինեն նրան աշխատանքից հեռացնելու հայցեր, իսկ նա հայտարարեց, որ հակասությունների պատճառով նա ստացել է նամակներ, որոնք նրան անվանում են «Օսամա բին Ռոզենբերգ»։


== Անձնական կյանք ==
Ռոզենբերգի դուստրը՝ Կիրստեն Ռոզենբերգը, Վաշինգտոնում գտնվող հացաբուլկեղենի համասեփականատեր էր, որը կոչվում էր «Sticky Fingers» և ներկայումս հանդիսանում է «The Iron Maidens»-ի հարգանքի տուրքի համապարփակ համերգների գլխավոր երգչուհի։


== Ծանոթագրություններ ==


== Արտաքին հղումներ ==
http://www.howardrosenberg.org Հոուարդ Ռոզենբերգ. պաշտոնական կայք
Կարապետ Կընքապապյան

Կարապետ Կընքապապյան (նաև՝ Ընքապապյան, մոտ 1885, Կեսարիա, Անկարայի նահանգ - 1915, Ավանոզ), հայ բժիշկ։


== Կենսագրություն ==
Ծնվել է մոտ 1885 թվականին Անկարայի նահանգի Կեսարիայի գավառի կենտրոն Կեսարիա քաղաքում։ 1910 թվականին ավարտել է Կ. Պոլսի Օսմանյան կայսերական բժշկական վարժարանը։ Ավանոզի թաղապետական բժիշկ է աշխատել։
1915 թվականին սպանվել է Ավանոզում, թուրքերի կողմից՝ մոտ 30 տարեկանում։


== Գրականություն ==
Ալպօյաճեան Արշակ, Պատմութիւն հայ Կեսարիոյ, Բ. հատոր, Գահիրէ, 1937։
Մեզպուրեան Արթօ, Հայ եւ ծագումով հայ բժիշկներ. Այբուբենական համառօտ անուանացանկ (1688-1940), Իսթանպուլ, 1940։
Ցուցակ Հայոց ցեղասպանության զոհերի (19151923 թթ.), հ. 3, Անկարայի նահանգ, Երևան, 2006։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Նովոռոսոշանսկի (Տացինսկի շրջան)

Նովոռոսոշանսկի (ռուս.՝ Новороссошанский), գյուղ Ռուսաստանի Ռոստովի մարզի Տացինսկի շրջանում։ Մտնում է Երմակովսկի գյուղական համայնքի կազմի մեջ։
Բնակչությունը կազմում է 536 մարդ։
Անաշխատ փողեր

Անաշխատ փողեր (պորտ.՝ Pecado Capital), բրազիլական հեռուստանովել։ Ստեղծվել է «Ռեդե Գլոբո» հեռուստաընկերության կողմից։ Սերիալի սցենարիստը Գլորիա Պերեզն է, հեռուստասերիալը նկարահանված է 1975 թվականի «Գլոբոյի» արտադրած Անաշխատ փողեր սերիալի սցենարի վերականգմամբ։ Գլորիան իմանալով որ 1975 թվականին այդ սերիալը մեծ հաջողություն է ունեցել, որոշում է վերակառուցել սցենարը և նկարել նոր տարբերակը։ Հեռուստասերիալը Գլորիան գրել է իր մեծ ուսուցիչ Ժանետ Կլեռի օգնությամբ։


== Սյուժե ==
Անաշխատ փողեր սերիալը պատմում է Խոսե Կառլոս Մորենոյի մասին, ով խեղճ տաքսու վարորդ է։ Մի օր պատահական նրա տաքսու մեջ մոռանում են գումարի մի հսկա քսակ, որը գտնելով Խոսեն դառնում է գողացված գումարներ հափշտակող և ընկնում քրեական հետախուզության մեջ։


== Համաշխարհային ցուցադրություն ==


== Ծանոթագրություններ ==
Սեդրիկ Բակամբու

Սեդրիկ Բակամբու (ֆր.՝ Cédric Bakambu, ապրիլի 11, 1991(1991-04-11), Vitry-sur-Seine, Վալ-դը-Մարն, Ֆրանսիա), ֆրանսիացի պրոֆեսիոնալ ֆուտբոլիստ, հարձակվող։ Հանդես է գալիս իսպանական Վիլյառեալ ֆուտբոլային ակումբում և Կոնգոյի Դեմոկրատական Հանրապետության ֆուտբոլի ազգային հավաքականում։


== Կարիերա ==


=== Ակումբային ===
2010-2014 թվականներին հանդես է եկել ֆրանսիական Սոշո ֆուտբոլային ակումբի կազմում։ 2014-2015 թվականներին հանդես է եկել թուրքական Բուրսասպոր ֆուտբոլային ակումբում։ 2015 թվականից մինչև հիմա հանդես է գալիս իսպանական Վիլյառեալ ֆուտբոլային ակումբում։


=== Ազգային հավաքական ===
2009 թվականին հանդես է եկել Ֆրանսիայի մինչև 18 տարիքայինների հավաքականում։ 2009-2010 թվականներին՝ մինչև 19 տարիքայինների կազմում։ 2010-2011 թվականներին՝ մինչև 20 տարիքայինների կազմում։ 2015 թվականից մինչև հիմա հանդես է գալիս Կոնգոյի Դեմոկրատական Հանրապետության ֆուտբոլի ազգային հավաքականում։


== Վիճակագրություն ==


=== Ակումբային ===


== Ծանոթագրություններ ==
Բիկովկա (այլ կիրառումներ)

Բիկովկա, կարող է վերաբերել՝

Բիկովկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բիկովկա - գյուղ Ռուսաստանի Տամբովի մարզի Մորշանսկի շրջանի կազմում։
Բիկովկա - քաղաքատիպ ավան Ուկրաինայի Ժիտոմիրի մարզի Ռոմանովսկի շրջանում։
Ռակովո (գյուղ, Վոզնեսենսկի շրջան)

Անվան այլ կիրառումների համար տե՛ս՝ ՌակովոՌակովո (ուկրաիներեն՝ Ракове), գյուղ Ուկրաինայի Նիկոլաևի մարզի Վոզնեսենսկի շրջանում։
2001 թվականի տվյալներով Ռակովո գյուղում բնակվում էր 708 մարդ։ Բնակավայրը զբաղեցնում է 1579 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յալինցովսկի գյուղական խորհուրդ (Կրեմենչուգսկի շրջան)

Յալինցովսկի գյուղական խորհուրդ  (ուկրաիներեն՝ Ялинцівська сільська рада), Ուկրաինայի Պոլտավայի մարզի Կրեմենչուգսկի շրջանում։
2001 թվականի տվյալներով Յալինցովսկի գյուղական խորհրդում բնակվում էր 1228 մարդ։ Խորհրդում կա 6 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Անթև սագիկը

Անթև սագիկը (ռուս.՝ Бескрылый гусёнок), մուլտֆիլմ, որը նկարահանվել է 1987 թվականին, ռեժիսոր Օքսանա Չերկասովայի կողմից, ըստ չուկչայական հեքիաթի մոտիվների։ Մուլտֆիլմը նկարահանվել է Սվերդլովսկի կինոստուդիայում, ըստ ԽՍՀՄ պետական հեռուստառադիոյի կոմիտեի պատվերի։


== Սյուժե ==
Կուտխ ագռավը չուկչայական հեքիաթ է պատմում։ Ամռանը սագերը թռչելով տունդրա են գալիս։ Բոլոր ճուտիկները արդեն մեծացել էին, բացի մի ճուտիկից, որը դեռ ձվում էր։ Կուտխը նայում է երկնքից և հարցնում, թե որտեղ է վերջինը։ Վերջինը ծնված սագիկը շատ էր սիրում քնել։ Մայրիկից փախչում էր և նորից քնում էր։ Կուխտ ագռավը լույսը մթության էր փոխում և ցերեկը գիշեր դարձնում։ Սագիկը թափառում էր նոր տեղացած ձյան վրայով։ Նրա ձայնը լսում է աղվեսը, բռնում նրան և տանում իր բույն` որպես պաշար պահելով։ Սագիկն սկսում է լաց լինել։ Նրան լսում է մուկն ու տանում է նրան ստորգետնյա ճանապարհով։ Սագիկն այնտեղ երկար թափառում է, շատ սարսափելի ու տարօրինակ բաներ տեսնում։
Վերջ ի վերջո Կուտխը խղճում է սագին և ուղարկում է նրան իր մոր մոտ։ Եվ ահա նորից սագիկն իր մոր մոտ է ծնվում և սրանից հետո այլևս երկար չի քնում։


== Հեղինակներ ==
Ռեժիսոր՝ Օքսանա Չերկասովա
Սցենարի հեղինակ՝ Վլադիմիր Գոլովանով
Բեմադրող նկարիչ՝ Վալենտին Օլշվանգ
Օպերատորներ՝ Սերգեյ Ռեշյոտնիկով, Նիկոլայ Գրիբկով
Նկարիչ-մուլտիպլիկատորներ՝ Ալեքսեյ Կարաև, Անդրի Զոլոտուխին, Ելենա Պետկևիչ, Վլադիմիր Պետկևիչ, Իրինա Կլիմովա, Գալինա Վասիլևա, Տատյանա Դանիլենկո, Նադեժդա Միխայլովա, Օլգա Կնյազևա
Հնչյունային օպերատոր՝ Լյուդմիլա Էրիկալովա
Երաժշտական ձևավորումը՝ «Էրգիրոն» նվագախմբի
Մոնտաժող` Լ Պերմյակովա
Խմբագիր` Է․ Օռլինկովա
Տնօրեն` Վալենտինա Խիժնյակովա
Հեղինակները ներկայացված են ըստ մուլտֆիլմի լուսագրերի։


== Պարգևներ և մրցանակներ ==
«Անթև Սագը» մուլտֆիլմը պարգևատրվել է․

«ԿՐՈԿ» միջազգային կինոփառատոնի դիպլոմով (Ուկրաինա 1987 թվական)
«Ազգագրական կինո» փառատոնի առաջին մրցանակ (Պյառնու)
Սամարա քաղաքի կինոակումբների «Արծաթե պոլկան» փառատոնի մրցանակ


== Քննադատություն ==


== Տեսահոլովակ ==
Մուլտֆիլմը DVD ձևաչափով վերաթողարկվել է «Մազայ պապիկը և նապաստակները» մուլտֆիլմի հավաքածուում (ներկայացուցիչ` «Խոշոր պլան» ընկերություն)։ 


== Ծանոթագրություններ ==


== Արտաքին հղումներ ==
«Անթև սագը» մուլտֆիլմը «Անիմատոր.ռու» կայքում
«Անթև սագը»(անգլ.) ֆիլմը Internet Movie Database կայքում
«Անթև սագը» «Հայրենական կինոյի հանրագիտարան» կայքում
Оксана Черкасова — Тексты — Энциклопедия отечественного кино
Կոտորա

Կոտորա (իսպ.՝ Cotorra), քաղաք և մունիցիպալիտետ Կոլումբիայի հյուսիսում ՝ Կորդովա դեպարտամենտում։


== Պատմություն ==
Բնակավայրը, որից քաղաքը հետագայում աճել է, հիմնադրվել է 1900 թվականին՝ Եվգենիո Սանչեսի և Խոսե Մանուել Բոլայոսի կողմից։ Կոտորայի մունիցիպալիտետը որպես առանձին վարչական միավոր ստեղծվել է 1972 թվականին։


== Աշխարհագրական դիրք ==
Քաղաքը գտնվում է դեպարտամենտի հյուսիսային մասում, Կարիբյան լեռնաշխարհի սահմաններում, Սինու գետի արևելքից, Մոնտերիա քաղաքից մոտ 26 կմ հյուսիս-հյուսիս-արևելք (NNE): Բացարձակ բարձրությունը ծովի մակարդակից 9 մետր է։
Կոտորայի մունիցիպալիտետը սահմանակից է հյուսիսային Լորիցայի մունիցիպալիտետի տարածքում, հյուսիս-արևելքում գտնվող Չիմայի մունիցիպալիտետին, հարավում ՝ Սան Պելայոյի մունիցիպալիտետին։ Մունիցիպալիտետի տարածքը 89 կմ² է։


== Բնակչություն ==
Կոլումբիայի վիճակագրության ազգային վարչական դեպարտամենտի տվյալներով, 2015 թվականին քաղաքի և մունիցիպալիտետի համատեղ բնակչությունը կազմել է 15447 մարդ։ Քաղաքապետարանի բնակչության դինամիկան ըստ տարիների.

2005 թվականի մարդահամարի համաձայն տղամարդիկ կազմել են Կոտորայի բնակչության 50.9% -ը, կանայք ՝ համապատասխանաբար 49.1%: Ռասայականորեն, սպիտակամորթներն ու մետիսները կազմել են քաղաքի բնակչության 71% -ը; սևամորթներ, մուլատներ `23.3%; Հնդկացիները ՝ 5,7%: Գրագիտության մակարդակը ողջ բնակչության համար կազմել է 82.2%:


== Տնտեսություն ==
Մունիցիպալիտետի և քաղաքային ձեռնարկությունների ընդհանուր թվի 58,7% -ը առևտրային ձեռնարկություններ են, 37.2% -ը `սպասարկման ձեռնարկություններ, 2,6% -ը` արդյունաբերական ձեռնարկություններ, 1,5% -ը `տնտեսության այլ ոլորտների ձեռնարկություններ։


== Տրանսպորտ ==
Քաղաքի արևելքում գտնվում է 21 համարի մայրուղին (իսպ. ՝ Ruta Nacional 21):


== Ծանոթագրություններ ==
Գյուլշանի համայնքային մզկիթ

Գյուլշանի համայնքային մզկիթ (հայտնի է նաև որպես Գյուլշանի համայնքային Ջեյմ մասջիդ), մզկիթ Դաքքայի հարևանությամբ գտնվող Բանանի Մոդել Թաուն մասում։ Այն նախագծել էր Քաշեֆ Չոուդհուրին, իսկ կառուցումն ավարտվել է 2017 թվականին։


== Ճարտարապետություն ==
Յոթհարկանի ժամանակակից այս շենքը կառուցվել է այնպես, որ նայողի մոտ մոնոլոիտի տպավորություն ստեղծվի։ Այն պատրաստվախ է սպիտակաթույր բետոնից։ Շենքի կողմերի միջնորմերը ապահովում են օդափոխությունն ու լույսի ներթափանցումը։ Սա «Շահադայի»՝ իսլամում միաստվածության հավատամքի աբստրակտ պատկերումն է։ Նախատեսված էր, որ մզկիթը պետք է տեղավորեր մինչև 2500 անդամից բաղկացած միաբանություն։ Բայց քանի որ հողակտորը, որի վրա պետք էր կառուցվեր մզկիթը, բավականաչափ մեծ չէր այդ չափ բազմության համար դասական աղոթասրահով մզկիթ կառուցելու համար, ճարտարապետը գործնական մոտեցում է ցուցաբերում և և փոխում է մզկիթի ավանդական դասավորությունը այնպես, որ մուտքից աստիճաններն ուղիղ տանում էին դեպի հիմնական նախասրահ և աղոթասրահ։ Մզկիթի վերջին հարկեր կարելի է բարձր կա՛մ աստիճաններով, կա՛մ վերելակով։


== Պատմություն ==
Գյուլշանի համայնքային մզկիթը բազմաթիվ նշանավոր մարդկանց այցելության վայր է։ 2018 թվականի փետրվարին Ալ-Ակսա մզկիթի գլխավոր իմամը Բանգլադեշով անցնող իր մեկշաբաթյա երկար ուղևորության ընթացքում աղոթքներ էր կարդացել և սեմոններ էր մատուցել մզկիթում։ 2019 թվականի սեպտեմբերին Բանգլադեշում Ավստրալիայի գերագույն հանձնակատար Ջուլիա Նիբլեթը և Բանգլադեշում Նոր Զելանդիայի գերագույն հանձնակատար Ջոաննա Քեմփքերսը այցելել են համայնքային այս մզկիթ։


== Ծանոթագրություններ ==
Ջորջ Ֆլոյդի բողոքի ցույցերի ընթացքում հանված հուշարձանների ցանկ

2020 թվականի մայիսին Ջորջ Ֆլոյդի սպանությանը հաջորդած բողոքի ակցիաների ընթացքում Ամերիկայի Միացյալ Նահնագներում և մի շարք այլ երկրներում, մի շարք հուշարձաններ և հուշահամալիրներ հանվել են, կամ հայտարարվել է դրանք հանելու պլանները։ Այս հուշարձաններից որոշները հանելու համար երկար տարիներ երբեմն օրենքի և դատարանի օգնությամբ պայքարել են։ Որոշ դեպքերում հեռացումը պաշտոնական է եղել, մյուս դեպքերում՝ մասնավորապես Բիրմինգհեմում, Մոնտգոմերիում և Ալաբամա նահանգում գտնվող Մոբիլում, արձանների հանելը արգելող օրենքները դիտավորյալ խախտվել են։ Ընդհանուր թեման սևամորթների հանդեպ պատմականորեն վատ վերաբերմունքն է եղել, նրանց նկատմամբ Համադաշնության տարիներին պատժամիջոցների կիրառումը։


== Հուշարձաններ և հուշահամալիրներ ==
Ջորջ Ֆլոյդի բողոքի ցույցերի ընթացքում հանվել են ստորև նշված հուշարձանները և հուշահամալիրները՝ ստրկատիրական շարժման, ռասիզմի, ստրուկների առևտրի կամ Համադաշնության հետ կապ ունենալու պատճառով։ Նրանց մեծ մասը գտնվում է Միացյալ Նահանգներում, բայց որոշ հուշարձաններ հանվել են այլ երկրներում, օրինակ ՝ Էդվարդ Կոլստոնի հուշարձանը Միացյալ Թագավորության տարածքում էր։


=== Միացյալ նահանգներ ===
     Հուշարձանը կամ հուշահամալիրը նախատեսվում է հեռացնել Ջորջ Ֆլոյդի բողոքների պատճառով, բայց դեռ կանգուն է։


=== Այլ երկրներ ===
Բացի այդ, վերանայվում են Լոնդոնում և Գլազգոյում փողոցների անունները, որոնք կապ ունեն ստրկության հետ


== Ծանոթագրություններ ==


== Արտաքին հղումներ ==
ՏեսագրությունConfederate monuments coming down amid protests
Ղարաբաղ Կարպետ

Ղարաբաղ Կարպետ,  ընկերությունը  հիմնվել է 2013 թվականին Արցախի Հանրապետությունում։ Այն զբաղվում է ձեռագործ գորգերի արտադրությամբ։ «Ղարաբաղ Կարպետը» գործարաններ ունի Ստեփանակերտում, Շուշի, Հադրութ, Բերձոր քաղաքներում և Մարտունու շրջանի Ճարտար գյուղում։


== Ընկերության մասին ==

Ընկերությունը մեծ մասամբ արտադրում է հայկական, մասնավորապես տիպիկ արցախյան գորգեր, ինչպես նաև տարբեր տիպի և ոճի, տարբեր մշակույթներին հատուկ գորգեր։ Դարեր շարունակ Արցախի գորգերը մեծ ճանաչում և համբավ են ունեցել աշխարհով մեկ։ Արցախը հայոց գորգագործական մշակույթի հարստության ու ինքնատիպության մասին պատկերացում տվող բացառիկ տարածաշրջաններից է։ Եվ «Ղարաբաղ Կարպետի» հիմնական նպատակը, գորգագործության այդ դարավոր փառքն ու ավանդույթը վերականգնելն է։ Ընկերությունն արտադրում է տարբեր չափսի և գունային բաշխման, տարբեր խտության գորգեր, տեղական ոչխարի բրդյա թելից և բամբակից։ Արցախում կատարվում է թելերի ներկում, գործված գորգերի քիմիական մշակում, խուզում և մյուս բոլոր գործընթացներ։ Ներկայումս «Ղարաբաղ Կարպետ» ընկերությունում գործում են մինչև 32 խտության գորգեր՝ հիմնականում 3, 4 մինչև 5 քմ մակերեսով։ Գործվում են հիմնականում ավանադական գորգերի տեսակներ, ինչպես Արծվագորգեր, Արևագորգեր, Հարսանեկան գորգեր, Աստղ-հավք, Արծվենշան, Խնձորեսկ, Կեռանախշ վարդյակներով գորգեր, Թռչնաբուն, Վիշապագորգեր, Խաչ-խորան, Թագ գորգ և այլն։


== Գորգագործության պատմությունն Արցախում ==
Գորգագործական մշակույթն Արցախում խոր արմատներ ունի։ Արցախյան հին գորգերը ներկայացված են այսօր աշխարհի բազմաթիվ թանգարաններում։ Պայմանավորված այն հանգամանով, որ Արցախը տարբեր ժամանակահատ­վածներում եղել է տարբեր երկրների տիրապետության տակ, արցախյան գորգերը տարածվել են գրեթե ամբողջ Ասիայի և Եվրոպայի երկրներում։
Արցախյան շարժման և Արցախյան ազատամարտի հետ կապված անկում ապրեց սոցիալ-տնտեսական և մշակութային կյանքը, այդ թվում նաև բազմաթիվ այլ արտադրություններ, կիրառական արվեստի ճյուղերի և տարբեր ոլորտների հետ միասին Արցախում անկում է ապրել ձեռագործ գորգագործությունը։ Սակայն անհատական նախաձեռնությամբ տնայնագործության մակարդակով հաջողվեց պահպանել գորգագործության մշակույթը՝ որպես ընտանեկան ավանդույթ և ժառանգություն։
Ավանդական գորգերի արտադրությունը մասամբ կասեցվել է նաև խորհրդային տարիներին՝ երբ գորգագործական գործարաններում գործված ձեռագործ ու մեքենագործ գորգերը գրավել են շուկան։ Այդ իսկ պատճառով Արցախում հետզհետե վերանում էր գորգագործության ավանդույթը։
Այժմ «Ղարաբաղ կարպետի» հիմնական նպատակներից մեկը՝ այդ դարավոր ավանդույթն վերականգնելն ու արցախյան գորգերի համբավն աշխարհով տարածելն է։


== Ծանոթագրություններ ==
Ծանրամարտի Եվրոպայի առաջնություն 2016

Եվրոպայի ծանրամարտի առաջնություն 2016, տեղի է ունեցել Նորվեգիայի Ֆյորդե քաղաքում 2016 թվականի ապրիլի 10-ից 16-ը։


== Մեդալների տեսություն ==


=== Տղամարդիկ ===


=== Կանայք ===


=== Մեդալներ երկամարտի արդյունքով ===


=== Մեդալներ ընդհանուր ===


== Մասնակից երկրներ ==


== Արտաքին հղումներ ==
Արդյունքները iwf կայքում Archived 2021-01-27 at the Wayback Machine.
Առաջնության էջ Archived 2016-04-15 at the Wayback Machine.
Յորքի հուշարձան

Յորքի հուշարձան (գերմ.՝ Yorck-Denkmal, ռուս.՝ Памятник Йорку), հուշարձան Արևելյան Պրուսիայի Քյոնիգսբերգ քաղաքում (այժմ` Ռուսաստանի Կալինինգրադ), որը նվիրված էր պրուսական ֆելդմարշալ կոմս Յոհան Դավիդ Լյուդվիգ Յորք ֆոն Վարտենբուրգին (1759-1830)։ Հուշարձանը տեղադրված է եղել 1913 թվականին և գոյութուն է ունեցել մինչև 1947 թվականը։


== Պատմություն ==
Հուշարձանը կանգնեցվել է Լայպցիգի մոտ տեղի ունեցած ժողովուրդների ճակատամարտում տարած հաղթանակի 100-ամյակի առթիվ։ Այդ իրադարձությունը լայնորեն նշվել է ամբողջ Գերմանիայում։ Արձանը առաջին բանակային կորպուսի սպաների պատվերով ստեղծել է քանդակագործ Վալտեր Ռոզենբերգը (1882-1945)։ Այն 1913 թվականին տեղադրվել է Վալտեր Սիմոնի անվան մարզադաշտի մոտ, որն այնուհետև վերանվանվել է Էրիխ-Կոխ-պլատց (այժմ` «Բալթիկա» մարզադաշտ), իսկ 1938 թվականին տեղափոխվել է Թագավորական դարպասի առջևի գլասիսի մոտ, քանի որ մարզադաշտում սկսել են անցկացվել նացիստական հավաքներ ու շքերթներ։
Երկրորդ համաշխարհային պատերազմից հետո հուշարձանը կորսվել է (1947 թվականին բրոնզե քանդակն ուղարկվել է վերաձուլման)։ Քաղաքում պահպանվել է միայն Լյուդվիգ Յորք ֆոն Վարտենբուրգի պատկերով բարձրաքանդակը Զաքհայմի դարպասի մոտ։
Հուշարձանի պատվանդանը մինչև 1961 թվականը սկզբում օգտագործվել է որպես Իոսիֆ Ստալինի կիսանդրու, այնուհետև Կառլ Մարքսի կիսանդրու պատվանդան, որը տեղադրված էր Կրասնի և Կառլ Մարքսի փողոցների հատման վայրում, բայց Կառլ Մարքսի նոր կիսանդրու ստեղծումից հետո անհետացել է։


== Ծանոթագրություններ ==


== Գրականություն ==
Robert Albinus. Königsberg-Lexikon — Würzburg, 2002. ISBN 3-88189-441-1(գերմ.)
(7167) Լաուֆեյմ

(7167) Լաուֆեյմ (անգլ.՝ Laupheim), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 12-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 3,130263 ա. մ., առավելագույնը մոտենում է 2,4874 ա. մ. հեռավորության վրա և հեռանում 3,7731 ա. մ.։ Արեգակի շուրջ մեկ ամբողջական պտույտ է կատարում 2022,88 երկրային օրվա ընթացքում, իր ուղեծրով շարժվելով միջինում 0,177964 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7167) Լաուֆեյմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիրովո (ավան, Ստարոբեշևսկի շրջան)

Անվան այլ կիրառումների համար տե՛ս՝ ԿիրովոԿիրովո (ուկրաիներեն՝ Кірове), ավան Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Կիրովո ավանում բնակվում էր 41 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բոլշայա Օտրադա

Բոլշայա Օտրադա (ռուս.՝ Большая Отрада), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժամկետային ավանդ

Ժամկետային ավանդի դեպքում ավանդի պայմանագիրը կնքվում է ավանդը որոշակի ժամկետի ավարտից հետո վերադարձնելու պայմանով։


== Ընդհանուր նկարագիր ==
Ժամկետային ավանդի դեպքում նույնպես ավանդատուն կարող է ետ վերցնել ավանդը մինչ ավանդային պայմանագրի ժամկետը լրանալը և բանկը պարտավորվում է ավանդատուին վերադարձնել ներդրած գումարն ամբողջությամբ։ Սակայն տվյալ դեպքում հնարավոր է, որ բանկը հատկացնի պայմանագրի կնքման պահին տոկոսագումարների մի մասը կամ ընդհանրապես չվճարի տոկոսագումարներ։
Ելնելով ժամկետային ավանդի այս առանձնահատկությունից, սովորաբար, ժամկետային ավանդի համար սահմանված տոկոսադրույքն ավելի բարձր է լինում, քան ցպահանջ ավանդի դեպքում։
Ցանկացած դեպքում, լինի դա ցպահանջ, թե ժամկետային ավանդ, ավանդի տեսքով ներդրած գումարից ոչինչ չի կորչում, քանի որ բանկը պարտավորվում է վերադարձնել այն ամբողջությամբ։


== Ծանոթագրություններ ==